Общинска избирателна комисия Котел

РЕШЕНИЕ
№ 203
Котел, 03.11.2019

ОТНОСНО: Жалба от Коста Димитров Каранашев – Председател на ПП ГЕРБ гр.Котел

В ОИК Котел в 21:35 на 03.11.2019г. постъпи жалба от Коста Димитров Каранашев – Председател на ПП ГЕРБ гр.Котел, в която същия сигнализира на ОИК Котел за нарушения в изборния ден от лицето Зелха Ибрям Кокой, изразявайки се в създаване на напрежение в изборните помещения, провеждане на агитация в полза на ПП ДПС и агитация на турски език.

Съгласно чл.87, ал.1, т.22 от ИК, ОИК разглежда всички жалби и сигнали за нарушения на изборния процес в съответствие с правомощията си, включително срещу решения и действия на секционните избирателни комисии; в изборния ден се произнася с решение до един час от постъпване на жалбата или сигнала и преди края на изборния ден.

Съгласно чл.87, ал.1, т.25 от ИК, с Решение №198/03.11.2019г. ОИК Котел обяви приключването на изборния ден, като решението е качено на страницата на ОИК Котел в 20:09 часа на 03.11.2019г.

С оглед на това и

 **след проведено гласуване и съответно гласували «ЗА» - 13 и «ПРОТИВ» -  0, ОИК Котел, взе следното**:

**РЕШЕНИЕ:**

Счита жалбата за недопустима и я оставя без разглеждане.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

Председател: Цветомира Иванова Кънева

Секретар: Събина Георгиева Георгиева